รัฐบาลไทย-ข่าวทำเนียบรัฐบาล-“สุริยะ–สาธิต” ขึ้น ฮ. สำรวจพื้นที่กรณี “น้ำมันรั่วมาบตาพุด” ย้ำภายในวันนี้เคลียร์คราบน้ำมันได้หมด เผยตัวเลขปริมาณน้ำมันล่าสุดเหลือเพียง 5 พันลิตร สั่งตั้งคณะ กก.ตรวจสอบข้อเท็จจริง
วันศุกร์ที่ 28 มกราคม 2565
“สุริยะ–สาธิต” ขึ้น ฮ. สํารวจพื้นที่กรณี “น้ํามันรั่วมาบตาพุด” ย้ําภายในวันนี้เคลียร์คราบน้ํามันได้หมด เผยตัวเลขปริมาณน้ํามันล่าสุดเหลือเพียง 5 พันลิตร สั่งตั้งคณะ กก.ตรวจสอบข้อเท็จจริง
“สุริยะ–สาธิต” ขึ้น ฮ. สํารวจพื้นที่กรณี “น้ํามันรั่วมาบตาพุด” ย้ําภายในวันนี้เคลียร์คราบน้ํามันได้หมด เผยตัวเลขปริมาณน้ํามันล่าสุดเหลือเพียง 5 พันลิตร สั่งตั้งคณะ กก.ตรวจสอบข้อเท็จจริง
“สุริยะ – สาธิต” ขึ้น ฮ. สํารวจพื้นที่กรณี“น้ํามันรั่วมาบตาพุด” ย้ําภายในวันนี้เคลียร์คราบน้ํามันได้หมด เผยตัวเลขปริมาณน้ํามันล่าสุดเหลือเพียง 5 พันลิตร สั่งตั้งคณะ กก.ตรวจสอบข้อเท็จจริงด่วน
จ.ระยอง วันที่ 27 มกราคม 2565 :“สุริยะ จึงรุ่งเรืองกิจ” พร้อมด้วย “สาธิต ปิตุเตชะ” นําทีมผู้เกี่ยวข้องเหตุน้ํามันรั่วไหล บมจ.สตาร์ปิโตรเลียม พื้นที่ท่าเรืออุตสาหกรรมมาบตาพุด ขึ้นเฮลิคอปเตอร์ตรวจสอบข้อเท็จจริง ยืนยันภายในวันนี้ (27 ม.ค.65) จะสามารถเคลียร์คราบน้ํามันได้ทั้งหมด ขณะที่ตัวเลขของปริมาณน้ํามันที่เหลืออยู่ที่ 5,000 ลิตร มั่นใจสถานการณ์ดังกล่าวจะไม่กระทบการท่องเที่ยวของจังหวัดระยองและกลับเข้าสู่ภาวะปกติโดยเร็ว สั่งตั้งคณะกรรมการตรวจสอบข้อเท็จจริง พร้อมสรุปรายงานผลทันที
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากกรณีเหตุน้ํามันรั่วไหลของ บมจ.สตาร์ปิโตรเลียม พื้นที่ท่าเรืออุตสาหกรรมมาบตาพุด จังหวัดระยอง นายกรัฐมนตรี (พลเอกประยุทธ์ จันทร์โอชา) ได้แสดงความเป็นห่วงอย่างมากโดยเฉพาะผลกระทบต่อสิ่งแวดล้อมและประชาชนในพื้นที่ รวมถึงอุตสาหกรรมการท่องเที่ยว จึงได้สั่งการให้รัฐมนตรีที่เกี่ยวข้องเร่งตรวจสอบหาข้อเท็จจริงดังกล่าว เนื่องจากการรายงานข่าวในเบื้องต้นมีการรายงานตัวเลขของปริมาณน้ํามันที่รั่วไหลออกมาว่ามีจํานวน 4 แสนลิตร ซึ่งเป็นการประเมินเบื้องต้นในช่วงของการเกิดเหตุการณ์กลางดึกของวันที่ 25 มกราคม 2565 ซึ่งต่อมาทางบริษัทฯ ได้มีการส่งนักประดาน้ําลงสํารวจจุดเกิดเหตุ พบว่า มีปริมาณน้ํามันที่รั่วไหลอยู่ที่ประมาณ 50,000 ลิตร ซึ่งจากการดําเนินการควบคุมพื้นที่และกําจัดคราบน้ํามันในช่วงคืนที่ผ่านมา (26 มกราคม 2565) สามารถกําจัดออกไปได้ 45,000 ลิตร จึงเหลือตกค้างอยู่ประมาณ 5,000 ลิตร คาดว่าภายในวันนี้จะสามารถดําเนินการจนกลับเข้าสู่ภาวะปกติได้
“จํานวนของคราบน้ํามันที่เหลืออยู่ประมาณ 5,000 ลิตร ผมเชื่อมั่นว่าจะไม่ส่งผลกระทบต่อพี่น้องประชาชน โดยเฉพาะที่บริเวณหาดแม่รําพึงที่มีการเกรงว่าอาจส่งผลกระทบต่อการท่องเที่ยวนั้น ยืนยันไม่ส่งผลกระทบอย่างแน่นอน ขณะเดียวกันเราจะมีการตั้งคณะกรรมการเพื่อร่วมกันตรวจสอบข้อเท็จจริง ซึ่งประกอบไปด้วย กระทรวงคมนาคม (กรมเจ้าท่า) กระทรวงทรัพยากรธรรมชาติและสิ่งแวดล้อม กระทรวงสาธารณสุข และกระทรวงอุตสาหกรรม โดยเบื้องต้น ได้มีการหารือกับรัฐมนตรีทั้ง 3 กระทรวงเรียร้อยแล้ว เพื่อสอบสวนหาสาเหตุของการรั่วไหลในครั้งนี้ รวมทั้งหามาตรการหรือแนวทางในการป้องกันเพื่อไม่ให้เกิดเหตุการณ์ขึ้นซ้ําอีก” นายสุริยะ กล่าว
นายสาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวเสริมว่า สถานการณ์ที่เกิดขึ้นเมื่อเทียบกับปี 2556 ที่เคยเกิดการรั่วไหลของน้ํามัน และส่งผลกระทบในวงกว้างนั้น จากการตรวจสอบทั้งในส่วนของปริมาณน้ํามัน กระแสคลื่นลมและทิศทางลมในวันนี้ มีความมั่นใจว่าจะสามารถควบคุมสถานการณ์ได้ แต่อย่างไรก็ตามทุกฝ่ายที่เกี่ยวข้องจะต้องมีการติดตามความเสียหายในทุกมิติ ทั้งในแง่ของเศรษฐกิจ คุณภาพชีวิตของประชาชน และสิ่งแวดล้อม ซึ่งได้มีการประสานไปยังกระทรวงทรัพยากรธรรมชาติและสิ่งแวดล้อม เพื่อให้มีการตรวจสอบผลกระทบสิ่งแวดล้อมและความเสียหายในทุกมิติต่อไป
ด้านนายวีริศ อัมระปาล ผู้ว่าการการนิคมอุตสาหกรรมแห่งประเทศไทย (กนอ.) กล่าวเสริมว่า ล่าสุดจากการสํารวจทางอากาศได้พบว่า คราบน้ํามันได้ลอยเข้าใกล้ชายฝั่งมากขึ้น แต่ยังห่างจากฝั่งประมาณ 10 กิโลเมตร โดยการดําเนินการหลังจากนี้ บริษัทฯจะทําการประเมินการเคลื่อนตัวและลักษณะของคราบน้ํามัน จัดเตรียมแผนในการเก็บกู้คราบน้ํามันในทะเลโดยใช้เครื่องมือขจัดคราบน้ํามัน (Skimmer : อุปกรณ์สกิมเมอร์ (Skimmer) เพื่อทําการเก็บคราบน้ํามันขึ้นไปเก็บในภาชนะที่เตรียมไว้บนเรือ) รวมถึงการทดลองใช้แบคทีเรียในการเพิ่มประสิทธิภาพในการขจัดคราบน้ํามันตามคําแนะนําของอธิบดีกรมควบคุมมลพิษ และจัดเตรียมอุปกรณ์และกําลังพล เพื่อเก็บกู้คราบน้ํามันบริเวณชายฝั่ง(ถ้ามี)เพื่อป้องกันผลกระทบต่อระบบนิเวศน์ชายฝั่ง
“กนอ.ได้กําชับไปทางบริษัทฯให้เพิ่มการดูแลความปลอดภัย จัดหาอุปกรณ์ต่างๆเข้ามาช่วยเสริมประสิทธิภาพในการจัดการปัญหาที่เกิดขึ้น โดยขอให้เสร็จสิ้นภายในวันนี้ (27 ม.ค.65) ขณะเดียวกันได้รับรายงานว่าคราบน้ํามันได้ใกล้ชายฝั่งเข้ามามากขึ้น จึงได้มีการจัดทีมสํารวจพื้นที่บริเวณแนวริมชายหาดที่คาดว่าอาจจะเกิดผลกระทบ เริ่มตั้งแต่ปากอ่าวตากวนจนถึงปากน้ํา แต่ยืนยันว่าสถานการณ์ที่เกิดขึ้นไม่ร้ายแรงเท่ากับสถานการณ์ ปี 2556 และในส่วนของคราบน้ํามันเองก็มีความรุนแรงน้อยกว่า”นายวีริศ กล่าว
ด้านนายพงษ์กรณ์ ช่อชูวงศ์ ผู้จัดการฝ่ายบริหารระบบ และความปลอดภัย คุณภาพสิ่งแวดล้อม และอาชีวอนามัย บมจ.สตาร์ปิโตรเลียม กล่าวว่า ล่าสุดบริษัทฯ ได้ทําการฉีดพ่นน้ํายาขจัดคราบน้ํามัน โดยทางเรือและเฮลิคอปเตอร์ ที่ได้รับความร่วมมือจากจากกองทัพเรือภาคที่ 1 โดยพบว่า สามารถลดปริมาณคราบน้ํามันและพยายามควบคุมให้อยู่ในวงจํากัดได้แล้ว ทั้งนี้ บริษัทฯ ยินดีรับผิดชอบและเยียวยา ผู้ที่ได้รับผลกระทบที่อาจจะเกิดขึ้น รวมทั้งจัดให้มีสายด่วนรับเรื่องร้องเรียน ที่หมายเลข 038 699 090 ซึ่งหากพี่น้องประชาชนที่ได้รับความเดือดร้อนจากกรณีดังกล่าว สามารถติดต่อได้ตลอด 24 ชม.